Michael Jackson (spisowaćel)

Michael James Jackson (* 27. měrca 1942 we Wetherby; † 30. awgusta 2007 w Londonje) bě jendźelski nowinar a spisowaćel. Wón bě eksperta za piwo a whisky a je znate knihi wo tych temach napisał. Jackson je po swěće pućował, zo by lokalne sorty piwa a jich pochad zeznał. Jeho knihi su so předali we wjace hač 3 milionach eksemplarow na cyłym swěće a buchu přełožene do wósomnaće rěčow.

Jeho Michael Jackson's Malt Whisky Companion z lěta 1989 bě dotal najpopularniša kniha wo whisky. Nětčiša teorija piwowych stilow bazěruje předewšěm na knihach Jacksona The World Guide To Beer z lěta 1977.

Jackson je pisał za britiskej nowinje The Independent a The Observer. W lěće 1990 je dźěłał při dokumentariskej seriji The Beer Hunter w britiskej telewiziji Channel 4; serija měješe wosebje w Zjednoćenych statach wulki wuspěch.http://www.independent.co.uk/news/obituaries/michael-jackson-401254.html

W lěće 2006 wozjewješe, zo bě wot něhdźe dźesać lět parkinsonowu chorosć měł. Wumrě doma wot ataki wutroby.

 Žórła 

Kategorija:Muž
Kategorija:Rodź. 1942
Kategorija:Zemr. 2007
Kategorija:Jendźelska literatura
Kategorija:Brit
Kategorija:Awtor
Kategorija:Literatura (20. lětstotk)